《闻方孚若 其二》
宋代·张侃

忆昨家君出帅时，惟公英气少人知。要除五事心常在，费尽千言气不卑。

渺渺淮波纷棹楫，晶晶霜日照旌旗。论功未尽还知否，应有名贤为立碑。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。